ส.ส.กระบี่ต้าน อพท. ฮุบเกาะพีพี
กระบี่- 22 มี.ค.48เมื่อเวลา 10.00น. ที่ห้องประชุมศาลากลางจังหวัดกระบี่ นายอานนท์ พรหมนารท ผู้ว่าราชการจังหวัดกระบี่ เป็นประธานการประชุมกำหนดแนวทางการจัดวางผังเมืองเกาะพีพี โดยมี นายสุรเชษฏ์ เชษฐ์มาส ผู้จัดการการพัฒนาพื้นที่ท่องเที่ยวเขาหลักและเกาะพีพีดอน องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรืออพท. นายสง่า โภคบุตร รองอธิบดีกรมโยธาธิการและเมือง นายอาคม เอ่งฉ้วน สมาชิกสภาผู้แทนราษฎรจังหวัดกระบี่ พรรคประชาธิปัตย์ นายพันคำ กิตติธรกุล นายกองค์การบริหารส่วนตำบลอ่าวนาง ผู้ประกอบการ และเจ้าของที่ดินบนเกาะพีพี เข้าร่วมประชุม ประมาณ 80 คน นายอานนท์ แจ้งต่อที่ประชุมว่า รัฐบาลได้มอบหมายให้องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน เข้ามาศึกษาและจัดระเบียบการวางผังเมืองเกาะพีพี ที่ถึงเวลาจะต้องปรับปรุงให้สวยงาม มีความพร้อมทางด้านสาธารณูปโภคต่างๆ โดยการจัดผังเมืองเกาะพีพีครั้งนี้ ทุกฝ่ายจะได้รับประโยชน์ร่วมกัน นายสุรเชษฏ์ กล่าวว่า การจัดวางผังเมืองเกาะพีพี มีความคิดเห็นที่แตกต่าง 2 แนวคิด ระหว่างของ องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน กับกรมโยธาธิการและผังเมือง ยังไม่สามารถหาข้อสรุปได้ จึงต้องขอเวลา 60 วัน เพื่อศึกษาการจัดวางผังเมือง ตามแนวทางขององค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน โดยเน้นความปลอดภัย สวยงาม ระบบการท่องเที่ยวที่เอื้อประโยชน์ และเพิ่มรายได้ให้กับทุกฝ่าย เป็นระบบการท่องเที่ยวอย่างยั่งยืน นายณัฐวุฒิ แก่นทอง กรรมการประสานงานองค์กรความร่วมมือผู้ประกอบการรายย่อย แรงงาน และชุมชน ที่ประสบภัยคลื่นยักษ์สึนามิเกาะพีพี กล่าวว่า ที่ผ่านมาได้ประชุมร่วมกับเจ้าของที่ดินเกาะพีพีหลายครั้งแล้ว ทุกคนมีความเห็นตรงกันว่า ยอมรับหลักการของกรมโยธาธิการและผังเมือง ไม่ยอมรับแนวทางขององค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน นายณัฐวุฒิ กล่าวต่อไปว่า ที่ผ่านมา องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน ได้เสนอรูปแบบการจัดผังเมืองเกาะพีพีสวยหรู โดยไม่ได้ศึกษาสภาพความความเป็นจริง แต่ออกแบบมาเรียบร้อยมาก่อน ทำเหมือนกับชาวบ้านไม่รู้เรื่อง การจัดผังเมืองที่ล่าช้า อยู่ที่ภาครัฐไม่ได้อยู่ที่ชาวบ้าน หรือผู้ประกอบการบนเกาะพีพีนายสง่า กล่าวว่า หากการจัดวางผังเมืองเกาะพีพีล่าช้า จะเป็นผลเสียต่อการท่องเที่ยว การจัดรูปแบบตามแนวทางของกรมโยธาธิการและผังเมือง จัดเฉพาะบริเวณอ่าวต้นไทรและอ่าวโล๊ะดาลัม โดยศึกษามาตั้งแต่ก่อนเกิดซึนามิ อย่างไรก็ตาม กรมโยธาธิการและผังเมืองพร้อมจะศึกษาร่วมกับทุกฝ่าย ไม่ได้มองว่าแนวทางขององค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืนไม่ดี นายอาคม กล่าวว่า ที่ผ่านมาเจ้าของที่ดิน ผู้ประกอบการร่วมกับประชุมกับภาครัฐหลายครั้ง น่าจะได้ข้อสรุปแล้ว เพราะไม่มีใครคัดค้านแนวทางของกรมโยธาธิการและผังเมือง เพียงแต่ไม่เอาด้วยกับแนวทางขององค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน ยกเว้นแต่รัฐเอากฎหมายมาบังคับเท่านั้น หากปล่อยไว้ต่อไปโดยไม่ยอมหาข้อสรุป คนที่เดือดร้อนคือชาวบ้าน ขอให้ภาครัฐหาข้อสรุปให้ได้โดยเร็ว 
กระบี่- 22 มี.ค.48 เมื่อเวลา 10.00น. ที่ห้องประชุมศาลากลางจังหวัดกระบี่ นายอานนท์ พรหมนารท ผู้ว่าราชการจังหวัดกระบี่ เป็นประธานการประชุมกำหนดแนวทางการจัดวางผังเมืองเกาะพีพี โดยมี นายสุรเชษฏ์ เชษฐ์มาส